# Na'Taki Osborne Jelks

Na'Taki Osborne Jelks (Walnut Grove) AEBetako ingurumen-zientzialari bat da. Spelman Collegen ingurumen eta osasun zientzietako irakasle laguntzailea da eta Agnes Scott Collegen osasun publikoko irakasle bisitaria. Ezaguna da ingurumen-justizian eta hiri-iraunkortasunean duen aktibismoagatik, eta, horregatik, Etxe Zuriak Aldaketaren Txapeldun izendatu zuen 2014an.

## Hezkuntza

Jelks Walnut Groven jaio zen, Mississippin; bere familia Louisianako Baton Rougera joan zen bizitzera. Zientzietako unibertsitate-batxilergoa lortu zuen Spelman Collegen, osasun publikoko masterra Emory Unibertsitatean, eta doktoregoa Georgiako Estatuko Unibertsitateko Osasun Publikoko Eskolan.
2016an doktoregoa lortu zuen, Combined Environmental and Social Stressors in Northwest Atlanta 's Proctor Creek Watershed: An Exploration of Expert Data and Local Knowledge (Atlantako ipar-mendebaldeko Proctor Creeken arroko ingurumen- eta gizarte-estresaren faktoreen konbinazioa: adituen datuen eta tokiko ezagutzen miaketa) izeneko tesiari esker. Jelken doktorego-aholkularia Christine Stauber ingurumen-osasunean espezializatutako zientzialari estatubatuarra izan zen. Bere ikerketak komunitatearen parte-hartzean zentratzen dira, hiri-arroetako ingurumen-estresaren faktoreak identifikatzeko.

## Ingurumen-justizia

2001ean, Jelksek Atlanta Earth Tomorrow programa sortu zuen, Basoko Bizitzaren Federazio Nazionalaren programa, hiriko gazteak naturarekin, gizabidezko konpromisoarekin eta lidergoaren garapenarekin lotzen dituena. Gainera, sortzen lagundu zuen West Atlanta Watershed Alliance batzordeko presidentea da.
Proctor Creek Stewardship Council erakundearen presidentekidea da. Atlantako mendebaldeko Proctor Creek arroaren osasun ekologikoa lehengoratzea du helburu oinarrizko erakunde horrek. Herritarren Zientzia Elkarteko Zuzendaritza Batzordeko kide ere bada.
2018an, Jelks Ingurumena Babesteko Estatu Batuetako Agentziaren Ingurumen Justiziako Aholku Batzorde Nazionaleko (NEJAC) kide izendatu zuten. Gainera, Basoko Bizitzaren Federazio Nazionalaren Garapen Komunitarioko eta Lidergoko Programen kudeatzailea da.
Jelksen ingurumen-aktibismoa People aldizkarian eta The New York Times egunkarian agertu da.

## Aintzatespenak

* 2014: Etxe Zuriko Aldaketaren Txapelduna.

## Erreferentziak

* 1 2 (Ingelesez) Myers, Ched. (2016-10-21). Watershed Discipleship: Reinhabiting Bioregional Faith and Practice. Wipf and Stock Publishers ISBN 978-1-4982-8077-8. (Noiz kontsultatua: 2023-05-23).
* ↑ «Na'Taki Osborne Jelks» www.spelman.edu (Noiz kontsultatua: 2023-05-23).
* ↑ Jelks, Na'Taki. (2016-05-13). «Combined Environmental and Social Stressors in Northwest Atlanta's Proctor Creek Watershed: An Exploration of Expert Data and Local Knowledge» Public Health Dissertations doi:10.57709/8550395. (Noiz kontsultatua: 2023-05-23).
* ↑ Osborne Jelks Na’Taki, Hawthorne Timothy L, Dai Dajun, Fuller Christina H, Stauber Christine. (2018). «Mapping the Hidden Hazards: Community-Led Spatial Data Collection of Street-Level Environmental Stressors in a Degraded, Urban Watershed». International Journal of Environmental Research and Public Health ISSN doi:10.3390/ijerph15040825..
* ↑ (Ingelesez) Jennings, Viniece; Baptiste, April Karen; Osborne Jelks, Na’Taki; Skeete, Renée. (2017-11). «Urban Green Space and the Pursuit of Health Equity in Parts of the United States» International Journal of Environmental Research and Public Health 14 (11): 1432. doi:10.3390/ijerph14111432. ISSN 1660-4601. (Noiz kontsultatua: 2023-05-23).
* ↑ (Ingelesez) «About» WAWA (Noiz kontsultatua: 2023-05-23).
* ↑ (Ingelesez) ««Na'Taki Osborne Jelks | Environmental Leadership Program»» elpnet.org (elpnet.org) (Noiz kontsultatua: 2023-05-23).
* ↑ (Ingelesez) https://www.facebook.com/peoplemag.+«Activist Whose Mom Got Sick in 'Cancer Alley' Fights for 'Healthy Environments' for All» Peoplemag (Noiz kontsultatua: 2023-05-23).
* ↑ (Ingelesez) Toney, Heather McTeer. (2019-07-25). «Opinion | Black Women Are Leaders in the Climate Movement» The New York Times ISSN 0362-4331. (Noiz kontsultatua: 2023-05-23).
* ↑ (Ingelesez) «Na’taki osborne jelks» The White House (Noiz kontsultatua: 2023-05-23).

## Kanpo estekak

* Na´Taki Osborne Jelks Google Scholar.
* Na´Taki Osborne Jelks. Zientzia kalera
* Datuak: Q96201719